শ্রুতি হরিহরণ

শ্রুতি হরিহরণ হলেন একজন ভারতীয় চলচ্চিত্র অভিনেত্রী এবং প্রযোজক, যিনি মূলত কন্নড় চলচ্চিত্রে অভিনয় করেন। তিনি ১টি কর্নাটক রাজ্য চলচ্চিত্র পুরস্কার, ৩টি ফিল্মফেয়ার পুরস্কার দক্ষিণ, ১টি এসআইআইএমএ পুরস্কার ছাড়াও বেশ কয়েকটি স্বনামধন্য পুরস্কার জয় করেছেন; যার মধ্যে নতিচরামি-তে তার অভিনয়ের জন্য ৬৬তম জাতীয় চলচ্চিত্র পুরস্কার জয় অন্যতম। তিনি বেঙ্গালুরু টাইমসের পাঠকদের দ্বারা ২০১৮ সালের "সর্বাধিক আকাঙ্ক্ষিত নারী" নির্বাচিত হয়েছিলেন। ২০১২ সালে তিনি সিনেমা কোম্পানি নামক একটি মালয়ালম চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেছেন এবং লুসিয়া নামক কন্নড় চলচ্চিত্রে অভিনয়ের মাধ্যমে কন্নড় চলচ্চিত্র জগতে পা রাখেন। তিনি গোধী বান্না সদরনা মেকট্টু, উরভি, নাথীচরণী এবং বিউটিফুল মনাসুগালু মতো চলচ্চিত্রে তার অভিনয়ের জন্য সমালোচকদের কাছ থেকে প্রশংসা এবং জনসাধারণী স্বীকৃতি পেয়েছেন। ২০১৬ সালে, শ্রুতি হরিহরণ তাঁর নিজস্ব প্রযোজনা সংস্থা, কলাত্মিকা শুরু করেছিলেন।

 প্রারম্ভিক জীবন 
শ্রুতি হরিহরণ ১৯৮৯ সালের ২রা ফেব্রুয়ারি তারিখে ভারতের কেরালার তিরুবনন্তপুরমের একটি তামিল আইয়ার পরিবারে জন্মগ্রহণ করেছেন। তিনি কর্ণাটকের বেঙ্গালুরুতে তার শৈশব অতিবাহিত করেছেন। তার মাতৃভাষা হচ্ছে তামিল। তিনি শিশু গৃহ মন্টেসরি অ্যান্ড হাই স্কুল হতে তার স্কুল জীবনের পড়াশোনা সম্পন্ন করেছেন। হাই স্কুলের পরে তিনি খ্রিস্ট বিশ্ববিদ্যালয়ে পড়েছেন এবং স্নাতক ডিগ্রি নিয়ে বিজনেস ম্যানেজমেন্ট (বিবিএম) ডিগ্রি অর্জন করেন। তিনি একজন প্রশিক্ষিত ভরতনাট্যম এবং সমসাময়িক নৃত্যশিল্পী। মাতৃভাষা ছাড়াও তিনি কন্নড়, মালয়ালম এবং হিন্দি ভাষায় সাবলীলভাবে কথা বলতে পারেন এবং তেলুগু ভাষা বুঝতে পারেন।

খ্রিস্ট কলেজে পড়ার সময় তিনি সাংস্কৃতিক কর্মকাণ্ডে আগ্রহী হয়ে উঠেছিলেন এবং একটি সাংস্কৃতিক দলের একজন সদস্য ছিলেন। এই আগ্রহ তাঁকে প্রেক্ষাগৃহের প্রযোজনায় পাশাপাশি অভিনয়ের দিকে পরিচালনা করেছে। তিনি নৃত্য পরিচালক ইমরান সরদারিয়ার নৃত্য দলে যোগ দিয়েছিলেন এবং কন্নড় চলচ্চিত্র জগতে সহকারী নৃত্য পরিচালক এবং নেপথ্য নৃত্যশিল্পী হিসাবে কাজ করেছিলেন। তিনি তিন বছর যাবত একজন নেপথ্য নৃত্যশিল্পী হিসেবে বেশ কয়েকটি গানে উপস্থিত হয়েছেন।

 অভিযোগ 
২০১৮ সালের অক্টোবরে মাসে, হরিহরণ অর্জুন সারজার বিরুদ্ধে তার সাথে যৌন দুর্ব্যবহারের অভিযোগ করেছিলেন, ২০১৬ সালে মুক্তিপ্রাপ্ত বিস্ময় নামক চলচ্চিত্রের একটি দৃশ্য ঘিরে, এবং অর্জুন সরজার বিরুদ্ধে পুলিশে যৌন হয়রানির মামলা করেছিলেন। অর্জুন সরজার বিরুদ্ধে যৌন নির্যাতনের অভিযোগ এনে তার বিরুদ্ধে পাঁচ কোটি টাকার মানহানির মামলা করেছিলেন। তাঁর অভিযোগের জবাবে অর্জুন প্রতিক্রিয়া দিয়ে জানিয়েছিলেন, "আমি এই অভিযোগটি শুনে দুঃখ পেয়েছি এবং আমি এটি কীভাবে সংশোধন করব তা আমি জানি না। আমি অবশ্যই একটি মামলা করব। আমি আমার সহশিল্পীদের সাথে শট এবং সংলাপের উন্নতির বিষয়ে কথা বলি, তবে নারীদের গায়ে অনুপযুক্তভাবে স্পর্শ করার মতো সস্তা মানসিকতা আমার নেই।"

"মিটু'-আন্দোলন পরিণত হওয়ার কয়েক মাস পরে, হরিহরণ দ্য নিউজ মিনিট-কে বলেছিল যে, আগে তিনি প্রচুর প্রস্তাব পেয়েছিলেন, তবে এখন খুব কমই পাওয়া যায়।

 ব্যক্তিগত জীবন 
২০১৯ সালে, তিনি এবং তার স্বামী রাম কুমার (যিনি একজন মার্শাল আর্টিস্ট এবং প্রশিক্ষক) একটি কন্যা সন্তানের জন্ম দেন; যার নাম রাখেন জনকী। 
চলচ্চিত্র

 বছর চলচ্চিত্র  ভূমিকা  ভাষা  টীকা ২০১২সিনেমা কোম্পানি পার্বতী মালয়ালমআত্মপ্রকাশ ২০১৩ লুসিয়া  শ্বেতা কন্নড় কন্নড় চলচ্চিত্রে আত্মপ্রকাশ   দ্যভ্রে শ্রুতি  ২০১৪সাবারী ৩ রাধিকা নেরুঙ্গি ভা মুঠামিদাথে  মাগা তামিল  ২০১৫রাতী  রানী কন্নড়    প্লাস  তিনি নিজে   বিশেষ উপস্থিতি এবিসি  শ্রুতি  হিন্দি সংক্ষিপ্ত চলচ্চিত্র২০১৬জয় মারুতি ৮০০   গীতা কন্নড়   গোধী বান্না সাধারাণা মিকাত্তু   ডাঃ সাহানা    সিপাই  দিব্যা   মাধা মাথু মানসী  মানসী    ২০১৭বিউটিফুল মানসুগালু  নন্দিনী   নীলা  নীলাতামিল নেটফ্লিক্সের চলচ্চিত্র উর্ভি আশা  কন্নড়  হ্যাপি নিউ ইয়ার  চর্বি   নিবুনান  শিল্পা তামিল বিস্ময়া কন্নড়   সলো রুক্কু  মালয়ালাম  তামিল তারক  স্নেহা কন্নড়   সীতা উপেন্দ্র মাত্তে বা   ২০১৮হাম্বল পলিটিশিয়ান নগ্রাজ রামা    আমেরিকা মাপ্পিল্লাই  তিনি নিজে  তামিল  ওয়েব ধারাবাহিকে ক্যামিও উপস্থিতিভূতাইয়ানা মোম্মাগা আয়্যুশ্রুতি কন্নড়  রাম্বো ২তিনি নিজে বিশেষ উপস্থিতিআম্বি নিং নন্দিনী  তরুণ নন্দিনীনাথিচরমীগৌরী ২০১৯মানে মারাটাক্কিদে  সৌম্যা ২০২০আদ্যা  শ্রুতি ২০২১বাধাম  শক্তি পান্ডিয়ান  তামিল ওয়েব ধারাবাহিক২০২২হেড বুশরত্নাপ্রভু উর্স কন্নড়  মায়া  সম্পূর্ন অমৃতা  সম্পূর্ন তামিল চিত্রগ্রহণ

 তথ্যসূত্র 

 বহিঃসংযোগ 




বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:খ্রিস্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তিরুবনন্তপুরমের অভিনেত্রী
বিষয়শ্রেণী:তামিল অভিনেত্রী